1927年由周恩來領導嘅上海第三次工人武裝起義喺3月22號全面奪取咗當地嘅控制權，除咗老軍閥同租界僑民外，上海各界都圍到「上海自治」嘅朵度。後尾召開咗「上海市民代表大會」，由商界嘅王曉籟、虞洽卿、陳光甫等，國民黨嘅白崇禧、鈕永建等，共產黨羅亦農、汪壽華等，學運領袖林鈞，學者楊杏佛等，共十九人組成咗「上海特別市臨時市政府」，其中有中共黨員九人，工人代表一人，國民黨左派、右派及資產人士代表合共九人。